Na osnovu člana 13. Statuta Paraolimpijskog komiteta Crne Gore, Upravni odbor Paraolimpijskog komiteta Crne Gore na sjednici održanoj 12.08.2020 godine donosi:


PRAVILNIK
O DISCIPLINSKOJ ODGOVORNOSTI 
POK CG

I – Opšte odredbe
Član 1.
Odredbama ovog pravilnika utvrđuju se radnje i ponašanje počinioca koje odovde do disciplinskih povreda i prekršaja te samim tim i disciplinske odgovornosti.
Pravilnikom se utvršuje postupak za vođenje disciplinske odgovornosti kao i izricanje disciplinskih mjera.
Vođenje disciplinskog postupka sa izricanjem disciplinskih mjerea, u skladu sa odredbama Pravilnika može se voditi u slučajevima kršenja ili nepoštovanja Statuta Paraolimpijskog komiteta Crne Gore i drugih donesenih akata ili odluka Paraolimpijskog komiteta Crne Gore (u daljem tekstu POK CG).

Član 2.
Disciplinskoj odgovornosti u smislu odredaba predhodnog člana podliježu: sportske organizacije i druge organizacije udružene u POK CG, sportisti – takmičari, funkcioneri POK CG, stručno tehnički radnici, sudije i drugi sportski radnici ( u daljem tekstu sportske organizacije i sportski radnici)
Za učinjene disciplinske postupke ne može se izreći disciplinska mjera koja  kao takva u momentu izvršenja disciplinske povrede nije bila predviđena odredbama ovog Pravilnika.

Član 4.
Disciplinski postupak vodi i izriče odgovarajuće mjere u skladu sa odredbama ovog Pravilnika: Disciplinske komisija POKCG (u daljem tekstu Komisija) Rad disciplinske komisije je javan. Izuzetno, Komisija može odlučiti da se javnost potpuno ili djelimično isključi iz određenog dijela ili tokom cijelog postupka.

Član 5.
Komisija se sastoji od predsjednika i 2 člana koje imenuje Skupština POK CG za mandatom period od 4 godine sa mogućnošću da ista lica mogu biti ponovo birana i za naredni mandatni period.

Član 6.
Komisija punovažno odlučuje ako je prisutna većina članova, a odluke donosi većinom glasova od ukupnog broja članova komisije.

Član 7.
U komunikaciji sa javnošću Komisiju predstavlja i zastupa predsjednik, a u slučaju njegovog odsustva ili spriječenosti član komisije koga ovlasti predsjendik.
Obavljajući funkcije iz prethodnog stava predsjednik potpisuje zvanična akta Komisije i pruža informacije u vezi sa radom komisije.

Član 8.
Pored vođenja postupka i izricanja mjera neposrednim počinocima disciplinskih prestupa može se izreći mjera i licima za koja se tokom postupka utvrdi da su podsticali ili su pružali pomoć u vršenju i činjenju disciplinskog prestupa.




Član 9.
Akose tokom postupka utvrdi da je počinilac učinio više disciplinskih prestupa (prestupi u sticaju), Komisija je dužna da utvrdi mjere  za svaki prestup i izrekne jedinstvenu mjeru, koja ne može biti veća od najveće moguće mjere utvrđene odredbama ovog Pravilnika.

Član 10.
Prilikom odmjeravanja disciplinske mjere Komisija uzima u obzir olakšavajuće i otežavajuće okolnosti a naročito težinu učinjenog disciplinskog prestupa i posledice, kao i držanje tokom postupka i ranije ranije ponašanje počinioca.

Član 11.
Nikom ne može biti izrečena mjera a da prethodno nije bio saslušan tokom postupka.
Saslušanje se može obaviti neposredno ili zahtjevom od počinioca disciplinskog prestupa da dostavi svoju pismenu izjavu.
Ako počinilac prestupa odbija da pristupi saslušanju ili ne dostavi na osnovu naloga Komisije pismenu izjavu, postupak će se voditi na osnovu spisa kao da je saslušanje obavljeno.

Član 12.
Disciplinski postupak se ne može voditi u koliko je prijava podnijeta istekom 60 dana po saznanju o izvršenju disciplinskog prestupa.
Apsolutna zastarjelost za vođenje disciplinskog postupka nastupa istekom godine dana od počinjenog disciplinskog prestupa izuzev ako se radi o prestupu vezanom za registraciju, istekom 5 godina.
Drugi stav ovog člana odnosi se i na disciplinske prestupe učinjene na međunarodnim takmičenjima.




II – Disciplinske kazne i disciplinske mjere

Član 13.
U skladu sa odredbama ovog pravinika mogu se izreći sledeće disciplinske kazne
A-za klubove:
· Opomene
· Novčane kazne od 100 do 1,000 eura
· Zabrana nastupa u zemlji i inostranstvu u trajanju od 3 mjeseca do 4 godine.
B-za sportske radnike i funkcionere
· Opomena
· Zabrana vršenja funkcije u trajanju od 1 mjeseca do 5 godina
· Diskvalifikacija odnosno udaljenje iz paraolimpijskog sporta na određeno vrijeme
C- za sportiste
· Opomena
· Zabrana nastupa
a. Na određenim takmičenjima
b. Do 3 nastupa na domaćim odnosno međunarodnim takmičenjima
c. Za vrijeme od 1 mjeseca do 3 godine na određenim sportskim takmičenjima
Diskvalifikacija odnosno udaljenje iz paraolimpijskog sporta na određeno vrijeme.

Član 14.
Disciplinske mjere koje se mogu izreći su sledeće:
· udaljenje sa priprema
· udaljenje sa takmičenja
· suspenzija

Član 15.
Sportske organizacije mogu biti pozvane na odgovornost zbog nepoštovanaj akata i odluka POK CG vezanih za pripreme, registraciju, takmičenja u zemlji i inostranstvu.
Sportski radnici mogu biti pozvani na odgovornost zbog nesavjesnog obavljanja svojih funkcija na pripremam, takmičenjima u zemlji i inostranstvu ili zbog nedoličnog ponašanja, narušavanja ugleda POK CG ili nepoštovanaj odluka.

Član 16.
Izricanje kazne zabrane nastupa može kao posledicu imati i zabranu obavljanja funkcije u paraolimpijskom sportu.

Član 17.
Rok za plaćanje izrečene kazne je 8 dana od dana pravosnažnosti izricanaj kazne.
Novčana kazna se uplaćuje u korist žiro računa POK CG. Izvršilac kazne je dužan da peti primjerak uplatnice dostavi POK CG. Počinilac koji u predviđenom roku ne uplati izrečenu kaznu biće suspendovan da izvršava svoje obaveze.

Član 18.
U arhivu POK CG uredno se mora voditi registar izrečenih kazni i mjera.


III – Disciplinski prestupi

Član 19.
Pod disciplinskim prestupom smatra se:
· uzimanje od strane takmičara nedozvoljenih farmaceutskih sredstava
· obmanjivanje i sve vrste falsifikata
· fizički obračuni i napadi
· nesportsko ponašanje
· nepravilno nastupanje takmičara ili kluba
· razni oblici vrbovanja
· uvrede i klevete
· nesavjesno obavljanje odgovarajućih funkcija
· posebni prestupi službenih lica, takmičara i trenera
· finansijski prestupi
· nedolično ponašanje i narušavanje ugleda sportke organizacije

Član 20.
Takmičaru za koga se utvrdi da je koristi nedozvoljena farmakološka sredstva na pripremam, u trenažnom procesu ili na takmičenju izriče se kazna privremene ili doživotne diskvalifikacije.
U slučajevima iz prethodnog stava automatski se pokreće postupak protiv matičnog kluba, trenera i klubskog ljekara u cilju utvrđivanja eventualnih njihovih odgovornosti.
Ako se utvrdi krivica trenera ili drugog klubskog funkcionera isti će se kazniti diskvalifikacijom iz paraolimpijskog sporta na određeno vrijeme ili doživotno u skaldu sa stepenom njihove odgovornosti a klub će se kazniti novčanom kaznom od najmanje 1.000 eura ili vremenskom zabranom nastupa od 3 mjeseca do 5 godina.

Član 21.
Sve vrste falsifikata, obmane i dovođenja u zabludu POK CG i njegovih organa, kluba ili službenog lica a u vezi sa paraolimpijskim sportom predstavlja prestup za koji se počinilac kažnjava zabranom nastipa odnosno vršenja funkcije u paraolimpijskom sportu. do 3 godine a klub novčanom kaznom do 1.000 eura.



Član 22.
Pod fizičkim napadom smatra se fizički napad ili pokušaj obračuna sa takmičarom, funkcionerom, sudijom ili bilo kojim službenim licem, pa čak i gledaocem, a koji se vrši na borilištu ili van njega.
U slučaju iz prethodnog stava počinilac prestupa će se kazniti zabranom nastupa od 3 mjeseca do 5 godina u zavisnosti od težine prestupa do doživotnog iskluučenja iz paraolimpijskog sporta.

Član 23.
Pod nesportskim ponašanjem podrazumjevaju se sve vrste psovki, nepristojnih gestova, prigovora ili prkošenje odlukam sudija ili zvaničnih lica pri obavljanju njihovih funkcija kao i sve druge radnje koje štete ugledu paraolimpijskog sporta.
Počinoc prestupa iz prethodnog stava biće kažnjen:
· opomenom
· zabranom nastupa od 6 mjeseci do 3 godine ili
· ako se radio ofunkcioneru zabranom vršenja funkcije u trajanju od 4 mjeseca do 5 godina ili doživotnom zabranom rada u paraolimpijskom sportu.

Član 24.
Pod napuštanjem takmičenja podrazumjeva se napuštanje takmičenja od strane kluba prije isteka vremena utvrđenog satnicom takmičenja, u kom slučaju će se klubu izreći kazna utvrđena u propozicijama takmičenja, a odgovorni stručni ili tehnički rukovodilac ekipe zabrana vršenja funkcije u paraolimpijskom sportu od najmanje godinu dana do doživotne zabrane rada u paraolimpijskom sportu.

Član 25.
Pod nepravilnim nastupom podrazumjeva se nastup takmičara bez prava nastupa po bilo kom osnovu.
Za nepravilno nastupanje kazniće se takmičar ili klub po određenim propozicijama za takmičenje.
Za nepravedno nastupanje  u inostranstvu takmičar će se kazniti zabranom nastupa na svim međunarodnim takmičenjima do 3 godine a klub novčanom kaznom od 1.000 eura ili zabranom nastipa u inostranstvu do dvije godine.


Član 26.
Pod vrbovanjem takmičara podrazumjeva se nagovaranje takmičara da promjeni klub uz razna obećanja o materijalnim pogodnostima u novcu ili naturi.
U slučaju iz prethodnog stava isto su odgovorni i lice koje vrši vrbovanje i lice koje prihvati ponudu.
Počinilac – takmičar kazniće se zabranom nastupa od najmanje 6 mjeseci do godinu dana, funkcioner zabranom vršenja svoje funkcije u trajanju od najmanje jedne godine a klub iz čijih redova je počinilac prestupa novčanom kaznom od 1.000 eura.

Član 27.
Za klevete uvrede i širenje neistine o svom klubu ili bilo kom klubu, sportisti, funkcioneru, sudiji ili bilo kom organu POK CG počinilac će se kazniti zabranom  takmičenja odnosn obavljanja funkcije u trajanju od godine dana do pet godina.

Član 28.
Pod nesavjesnim obavljanjem funkcije koju utvrđuje Upravni odbor POKCG podrazumjeva se:
· zanemarivanje ili nesavjesno obavljanje dužnosti uz propuštanje obavljanja  određenih radnji prije, za vrijeme i posle takmičenja a koje je službeno lice bilo dužno da obavi u okviru povjerenih funkcija.
· počinilac će se kazniti zavisno od stepena povrede i nastalih posledica opomenomili zabranom vršenja funkcije do 6 mjeseci.


Član 29.
Pod posebnim prestupom se smatra:
· ako trener na bilo koji način u toku takmičenja ometa službeno lice
· ako neukusno dobacuje ili podstrekava drugog da pravi nered na takmičenju.
· počinilac će se kaznit opomenom ili zabranom vršenja funkcije u trajanju od 3 mjeseca do 5 godina zavisno od stepena odgovornosti.

Član 30.
Klub koji u utvrđeom roku ne izvrši svoje finansijske obaveze prema POK CG automatski se suspenduje do izmirenja obaveza.
Protiv kluba koji neuredno izvršava svoje finansijske obaveze prema POKCG može se  podnijeti disciplinska prijava i klubu izreći novčana kazna od 1.000 eura
Član 31.
Pod nedoličnim ponašanjem ili narušavanjem ugleda sportske organizacije smatra se činjenje svih krivičnih dijela za koje je izrečena sankcija od strane nadležnih krivičnih organa kao i sve vrste nedoličnog ponašanja na javnim mjestima ( tuče krađe i sl) zbog kojih je počinilac ozbiljno narušio ugled POKCG.
Počinilac će se kazniti udaljenjem iz sportske organizacije na određeno vrijem od 1 do 5 godina.

Član 32.
Komisija Vođenje disciplinskog postupka vodi u skladu sa odredbama ovog pravilnika, odlukama POK CG i Statuta POK CG.

Član 33.
Prilikom vođenja postupka Komisija mora voditi računa o racionalnosti u pogledu vremenskog trajanja i samim troškovima postupka.


Član 34.
Disciplinski postupak je po pravilu hitan, iako do Komisije mora nastajati da se postupak okonča i izrekne kazna u roku od 3 mjeseca računajući od dana podnošenja prijave.

Disciplinski organi i nadležnost
Član 35.
Disciplinski postupak po pravilu je dvostepen.
Prvostepeni organ koji vodi postupak i izriče kazne u prvom stepenu je Komisija. Drugostepeni organ u postupku je Upravni odbor POK CG.

Član 36.
Komisija kao prvostepeni organ nadležna je za sve disciplinske postupke klubova, takmičara, funkcionera i drugih sportskih radnika u skladu sa odredbama ovog pravilnika.

Član 37.
Upravni odbor POK CG kao drugostepeni organ riješavanja po svim žalbama na prvostepene odluke Komisije i odlučivanje o zahtjevu za zaštitu zakonitosti kao vanrednom pravnom tijelu.
Žalbe Upravnom odboru POK CG uručuju se preko Komisije.


Pokretanje Postupka
Član 38.
Svako lice POK CG (organ ili tijelo) ima pravo da ukaže na učinjenu disciplinsku povredu i podnese prijavu.

Član 39.
Prijava se podnosi u pismenom obliku i sadrži:
· podatke o počiniocu disciplinske povrede
· opis disciplinske povrede sa relevantnim okolnostima (mjesto i vrijeme događaja)
· prijedlog i prilog za dokaze o učinjenom djelu
· potips podnosioca i pečat ukoliko se radi o pravnom licu

Prijava se podnosi POK CG na naznaku „Disciplinskoj komisiji“


Član 40.
Komisija primljenu prijavu ispituje sa stanovišta urednosti podataka za vođenje postupka te u lučaju  i manjkavosti traži od podnosioca dopunu.
Podnosioc prijave po zahtjevu Komisije dužan je da dostavi dopunu u rokuod osam dana od dana prijema zahtjeva.

Član 41.
U slučaju ocjene na osnovu prijave da nema osnova za vođenje disciplinskog postupka ili da je u disciplinskoj povredi nastupila zastarelost Komisija će svojim riješenjem prijavu odbaciti o čemu je dužna da obavjesti podnosioca.

Član 42.
Ako ima osnova za vođenje disciplinskog postupka predsjednik Komisije  donosi pismenu odluku o otvaranju disciplinskog postupka.
U odluci se navodi:
· datum primanja prijave i podnosioc
· generalije za lice protiv kojeg se pokreće postupak
· opis disciplinske povrede sa kvalifikacijom u odnosu na odredbe ovog pravilnika.

Član 43.
Odluka o pokretu postupka se dostavlja
· licu protiv kojeg se pokreće discilinski postupak
· klubu ili organizaciji čij je član lice protiv kojeg se pokreće disciplinski postupak
· upravnom odboru POK CG
Istovremeno se i lice protiv koje se pokreće postupak upozorava da u roku od 8 dana dostavi pismenu izjavu po prijavi.

Član 44.
Po prijemu pismene izjave ili istekom roka za dostavljanje izjave predsjednik Komisije zakazaće raspravu.
U pripremama za raspravu, pribaviće potrebne dokaze i spise kao i uputit pozive za svjedoke.

Član 45.
U pozivu za raspravu, lice protiv kojeg se pokreće postupak mora biti upozoreno da će u slučaju neopravdanog izostanka Komisija sprovesti raspravu i izreći odluku na osnovu dokaza i spisa bez njegovog prisustva.

Član 46.
Javnu raspravu vodi predsjednik Komisije u pravcu da se utvrde sve relevantne činjenice.
Ako u toku rasprave nastupe okolnosti koje iziskuju pribavljanje dopunskih podataka, predsjendik može predložiti komisiji da se rasprava odloži radi pribavljanja dopunskih dokaza.

Član 47.
O postupku tokom rasprave vodi se zapisnik u kome se u sažetom obliku unosi tok rasprave sa odgovarajućim dokazima.
Na zahtjev lica protiv kojeg se postupak vodi mora se u zapisnik detaljno uneti njegova izjava.
Zapisnik mora biti dostupan svim zainteresovanim licima  rasprave.


Član 48.
Od početka do kraja rasprave podnosila prijave može odustatio od svog zahtjeva u potpunosti ili djelimično u kom slučaju komisija donosi odluku o obustavljanju postupka ukoliko se radi o potpunom obustavljanju ili djelimično za dio od kojeg je podnosioc odustao iz svoje prijave.

Član 49.
Po završetku rasprave komisija može doneti sledeće odluke:
· ukoliko je u toku postupka utvrđeno da je učinjen disciplinski prestup doneće odluku o kazni ili
· ako nije utvrđeno da ima disciplinske odgovornosti odluku o oslobađanju lica disciplinske odgovornosti.


Član 50.
Odluke iz prethodnog člana donose se vijećanjem po predmetu rasprave
Vijećanje i glasanje Komisija obavlja bez prisustva javnosti.


Član 51.
Poslije vijećanja i donošenja odluke predsjednik saopštava odluku svim prisutnima u raspravi.
Komisjja je obavezna u roku od 8 dana od dana održavanja rasprave da uredi pismeni otpravak odluke sa obrazloženjem i dostavi ga licu protiv kojeg je postupak okončan kao i podnosiocu prijave.

Član 52.
Pismeni otpravak odluke sadrži:
· sastav komisije sa datumom i mjestom održavanja rasprave
· generalije lica koja su učestvovala u raspravi
· izreku disciplinske kazne i
· obrazloženje sa uputom o pravnom lijeku.

Otpravak se dostavlja:
· licu rotiv kojeg je postupak vođen
· klubu čij je član
· arhivi POK CG.

Izricanje disciplinske mjere

Član 53.
Suspenzija je disciplinska mjera privremenog karaktera sa ciljem da se zabrani nastup ili vršenje određene funkcije lica protiv kojeg se vodi disciplinski postupak.
Na osnovu primljene prijave i procjene okolnosti Komisija odlučuje da li je potrebna suspenzija lica protiv kojeg se vodi disciplinski postupak
Odluka o suspenziji mora se izreći 45 dana od dana prijema prijave.
Odluka o suspenziji se dostavlja
· licu protiv kojeg se postupak vodi
· podnosiocu prijave
· komisiji za takmičenje i
· upravnom odboru POK CG

Član 54.
Posle pravosnažno izrečene disciplinske kazne ukoliko se radi o vremenskoj suspenzijskoj kazni, vrijeme pod suspenzijom uračunava se u trajanju izrečene kazne.


V - Redovni pravni lijekovi

Član 55.
Protiv odluke Komisije o izrečenoj kazni može se kao redovni pravni lijek podnijeti žalba Upravnom odboru POK CG u roku od 8 dana računajući od dana primjene prvostepene odluke.
Žalba se podnosi preko Komisje za Upravni odbor POK CG.
Neblagovremenu žalbu predsjednik Komisije odbacuje svojim riješenjem.

Član 56.
Žalbu mogu podnijeti:
· lice kome je kazna izrečena
· klub ili organizacije čij je član kažnjeno lice
· podnosilac disciplinske prijave

Član 57.
Primljenu žalbu sa odgovarajućom dokumentacijom za raspravu Komisija dostavlja Upravnom odboru POK CG.
U žalbenom postupku pred Upravnim odborom POK CG učestvuje i predsjednik Komisije.

Član 58.
U žalbenom postupku Upravni odbor POK CG može donijeti sledeću odluku:
· žalbu odbiti kao neosnovanu i prvostepenu odluku potvrditi.
· žalbu prihvatit u cijelosti ili djelimično te prvostepenu odluku ili kaznu preinačiti.
· žalbu usvojiti i predmet vratit na ponovno odlučivanje.
Treći slučaj moguć je ukoliko Upravni odbor utvrdi određene manjkavosti u postupku i potrebu utvrđivanaj novih ili nedovoljno razjašnjenih dokaza.

Član 59.
U žalbenom postupku može se izreći složenija kazna samo ako se žali podnosioc prijave
Ne može se izreći strožija kazna ako se žali kažnjeni
Žalba zadržava izvršavanje odluke o kazni.


VI - Vanredni pravni ljekovi

Zahtjev za vanredno ublažavanje kazne

Član 60.
Kad postoje nesumnjivi dokazi da je odluka o kazni postigla svoje vaspitno dejstvo Komisija može na zahtjev zainteresovanog lica donjeti odluku o vanrednom ublažavanju kazne.
Ako se radi o kazni zbog uzimanja nedozvoljenih farmakoloških sredstava zahtjev se može podnijeti nakon 18 mjeseci od danapravosnažno izrečene kazne, odluku donosi Skupština POK CG.
U svim drugim slučajevima po isteku polovine izrečene vremenske kazne odluku donosi Komisija.
Molba za vanredno ublažavanje kazne može se uputiti samo jedno u toku kalendarske godine.

VII - Završne odredbe

Član 61.
Komisija i organi utvrđeni odredbama ovog pravilnika moraju biti kostituisani najkasnije u roku od 30 dana računajući od dana usvajanja ovog Pravilnika.

Član 62.
U slučaju potrebe meritorno tumačenje odredbi ovog pravilnika pruža Upravni odbor POK CG.
Pruženo tumačenje čini sastavni dio odredbi ovog pravilnika.

                                                             Član 63.
Ovaj pravilnik stupa na snagu danom usvajanja.

